Järjestän mielelläni kaikenlaista mukavaa toimintaa helmien ja korujen ympärillä:

Korukutsut

Kutsu kokoon joukko ystäviäsi, tulen esittelemään teille korujani. Saatte sovittaa kaikessa rauhassa ja suunnitella omiakin malleja. Emäntänä voit valita vaivanpalkaksi mieleisesi korun mallistostani!

Liikun mieluiten Jyvässeudulla, mutta myös muu Keski-Suomi, Sisä-Savo ja Kuopion seutu ovat helposti tavoitettavissa. Joskus olen liikkeellä myös muuallapäin maata.

Työpaikkojen ja muiden porukoiden virkistyshetket

Koruni ja helmilaatikkoni kulkevat sujuvasti myös työpaikkojen tyhy-iltapäiviin. Ohjaan teitä tekemään mieleisenne korut!

Polttareiden korurastit

Korurasti on mainio osa ikimuistoisia morsiusjuhlia! Tulkaa meille teettämään morsiamella mieleisensä muistokoru – ja tehkää samalla muutkin omanne!

Lasten korusynttärit

Korujen askartelu on mainio synttäreidenkin ohjelmanumero myös lapsille. Tytöt rakastavat helmiä!

Hinnoittelu valmistuvien korujen mukaan (esim. 10 e / kpl kaulakoru puuhelmillä ja riipuksilla).



